ভারতে অস্তিত্ব হারাচ্ছে এই ৪ ব্যাঙ্ক! গ্রাহকদের জমা টাকার কী হবে?

ওয়েব ডেস্ক: চিরতরে বন্ধ হতে চলেছে দেশের চারটি ব্যাঙ্ক (Banks Closed)! ভারতের মানচিত্রে আরও অস্তিত্ব থাকবে না এই ব্যাঙ্কগুলির। এখন প্রশ্ন হচ্ছে, ব্যাঙ্ক বন্ধ হলে লাখ লাখ গ্রাহকের কী হবে? তাঁদের রাখা টাকাপয়সারই বা কী হবে? কেনই বা বন্ধ হচ্ছে এই ব্যাঙ্কগুলি? চলুন জেনে নেওয়া যাক।

শিগগিরই দেশের ব্যাঙ্কিং ব্যবস্থায় আসতে পারে বড়সড় পরিবর্তন। বেশ কিছু ছোট রাষ্ট্রায়ত্ত ব্যাঙ্ককে জুড়ে দেওয়া হতে পারে বড় ব্যাঙ্কের সঙ্গে। মানি কন্ট্রোলের এক রিপোর্টে বলছে, জুড়ে (Banks Merging) যাওয়ার তালিকায় নাম থাকতে পারে ইন্ডিয়ান ওভারসিজ ব্যাঙ্ক (Indian Overseas Bank), সেন্ট্রাল ব্যাঙ্ক অফ ইন্ডিয়া (Central Bank Of India), ব্যাঙ্ক অফ ইন্ডিয়া (Bank Of India) এবং ব্যাঙ্ক অফ মহারাষ্ট্রর (Bank Of Maharashtra)। এই চার ব্যাঙ্ককে পাঞ্জাব ন্যাশনাল ব্যাঙ্ক, ব্যাঙ্ক অফ বরোদা এবং স্টেট ব্যাঙ্ক অফ ইন্ডিয়ার সঙ্গে জুড়ে দেওয়া হতে পারে। ইতিমধ্যে পিএমও থেকে প্রস্তাবটি পর্যালোচনার জন্য পাঠানো হয়েছে।

আরও পড়ুন: ট্রেনের ভয়াবহ ছবি! এঁটো ফয়েল ধুয়ে তাতেই ফের দেওয়া হচ্ছে খাবার!

তবে এক্ষেত্রে গ্রাহকদের চিন্তার কোনও কারণ নেই। কারণ একাধিক ব্যাঙ্ক জুড়ে গেলে শুধুমাত্র ব্যাঙ্কের নাম পরিবর্তন হয়, তাতে গ্রাহকদের টাকা এবং অ্যাকাউন্টের উপর কোনও প্রভাব পড়ে না।

তবে এই প্রথম নয়, এর আগে ২০২০ সালে কেন্দ্রীয় সরকার রাষ্ট্রায়ত্ত ব্যাঙ্কগুলির পুনর্গঠন করেছিল। সেই সময় ১০টি পাবলিক সেক্টর ব্যাঙ্ককে মিলিয়ে দেওয়া হয় ৪টি বড় ব্যাঙ্কের সঙ্গে। সেই সময় পিএনবির সঙ্গে মিশেছিল ওরিয়েন্টাল ব্যাঙ্ক অব কমার্স ও ইউনাইটেড ব্যাঙ্ক অফ ইন্ডিয়া, কানাড়া ব্যাঙ্কের সঙ্গে জুড়েছিল সিন্ডিকেট ব্যাঙ্ক, ইউনিয়ন ব্যাঙ্কের সঙ্গে মিশেছিল অন্ধ্র ব্যাঙ্ক ও কর্পোরেশন ব্যাঙ্ক, ইন্ডিয়ান ব্যাঙ্কের সঙ্গে যুক্ত হয়েছিল এলাহাবাদ ব্যাঙ্ক।

দেখুন আরও খবর:

The post ভারতে অস্তিত্ব হারাচ্ছে এই ৪ ব্যাঙ্ক! গ্রাহকদের জমা টাকার কী হবে? appeared first on KolkataTV.